Diari Oficial de la Generalitat Valenciana


Sumari del DOGV 9871, del 14-06-2024 (2024/5415)

RESOLUCIÓ de 4 de juny de 2024, de la Conselleria d'Hisenda, Economia i Administració Pública, per la qual s'autoritza una transferència de crèdits del capítol 2 al capítol 4 en el programa 615C00, Model econòmic, per a la reobertura de la línia de concessió directa article 168.1 c) S1631, «Ajuda econòmica als col·lectius més vulnerables amb préstec hipotecari sobre vivenda habitual», de la Conselleria d'Hisenda, Economia i Administració Pública, per import de 22.800 euros (expedient 06.009/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9871

Data del DOGV
:   14-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5415


Data del document
:   04-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 4 de juny de 2024, de la Conselleria d'Hisenda, Economia i Administració Pública, per la qual s'autoritza una transferència de crèdits del capítol 2 al capítol 4 en el programa 615C00, Model econòmic, per a la reobertura de la línia de concessió directa article 168.1 c) S1631, «Ajuda econòmica als col·lectius més vulnerables amb préstec hipotecari sobre vivenda habitual», de la Conselleria d'Hisenda, Economia i Administració Pública, per import de 22.800 euros (expedient 06.009/24). [2024/5415]  
  
Mitjançant Decret llei 7/2023, de 14 d'abril, del Consell, de mesures extraordinàries de suport a persones físiques vulnerables per a pal·liar els efectes de la pujada dels preus de l'alimentació a conseqüència de la guerra d'Ucraïna i de la pujada dels tipus d'interés en els préstecs hipotecaris sobre la vivenda habitual, es van aprovar les mesures de gestió administrativa i pressupostària que havien d'incloure's en les bases reguladores de les ajudes directes a persones físiques que formen part de col·lectius vulnerables, establint en la seua disposició addicional segona que la subvenció es finançarà a càrrec de la línia S1426 del programa pressupostari 615.30 de l'exercici 2023 amb un import de 6.000.000 d'euros.  
No obstant això, amb motiu de l'estimació de 38 recursos de reposició, queden en l'exercici 2024 obligacions pendents de pagar de l'exercici 2023 per import global de 22.800 euros, no contemplades en el pressupost vigent. Per això, la Conselleria d'Hisenda, Economia i Administració Pública proposa la reobertura de la línia de concessió directa article 168.1.c), «Ajuda econòmica als col·lectius més vulnerables amb préstec hipotecari sobre vivenda habitual» la nova codificació de la qual en l'aplicació informàtica Nefis és S1631, en el capítol 4 del programa 615C00, Model Econòmic, per import global de 22.800 euros.  
  
L'esmentada conselleria per al seu finançament proposa la transferència de disponibilitats de crèdit en el capítol 2 del mateix programa 615C00, per import de 22.800 euros, import que no està vinculat a compromisos pendents ni a finançament condicionat.  
A este efecte i en virtut del que es disposa en els articles 21 i 24 de la Llei 8/2023 de pressuposts de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer) de delegació de determinades competències en òrgans d'esta conselleria, adopta la següent resolució:  
  
Primer  
Autoritzar una minoració de crèdit en l'aplicació V00638987.GE615C00.2, per import de 22.800 euros.  
  
Segon  
Autoritzar un increment de crèdit en l'aplicació M42534053.GE615C00.4 per import de 22.800 euros, que permet la reobertura de la línia de concessió directa art. 168.1.c) S1631, per a donar cobertura a les obligacions pendents de pagament de l'exercici 2023, amb les dades descriptives que s'indiquen a continuació:  
  
Codi: S1631 Denominació: ajuda econòmica als col·lectius més vulnerables amb préstec hipotecari sobre vivenda habitual Cap.4  
Import: 22.800,00 Beneficiaris previstos: persones físiques amb préstec hipotecari sobre vivenda habitual en règim de tipus d'interés variable i amb residència habitual en la Comunitat Valenciana  
Mode de concessió:  
concessió directa. Art. 168.1.c) Descripció i finalitat: ajudes directes dirigides als col·lectius més vulnerables amb préstec hipotecari sobre la vivenda habitual en règim de tipus d'interés variable i amb residència habitual en la Comunitat Valenciana. La finalitat de l'ajuda consistix a reduir la probabilitat de la pèrdua de la vivenda habitual per part d'eixos col·lectius per no poder afrontar el pagament de les quotes hipotecàries.  
Publicar dades: no Aportació GV no condicionada: 22.800,00  
Aportació externa: 0,00  
  
  
  
València, 4 de juny de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.